
        องค์การบริหารส่วนตำบลละอุ่นเหนือ
                                     จดหมายข่าว องค์การบริหารส่วนตำบลละอุ่นเหนือ 
                            9/2  หมู่ที่  4  ต.ละอุ่นเหนือ  อำเภอละอุ่น  จังหวัดระนอง  85130
                                      โทรศัพท์ /โทรสาร  0-7789-9313 
                           ((((((((((((((((((((
เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม จนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิ เช่น
ภาษีโรงเรือนและที่ดิน ภาษีบำรุงท้องที่ ภาษีป้ายและค่าธรรมเนียมใบอนุญาตตลอดจนรายได้อื่นตามที่กฎหมายกำหนด 
ดังนั้น เพื่อให้การจัดเก็บรายได้ขององค์การบริหารส่วนตำบลละอุ่นเหนือ เป็นไปด้วยความเรียบร้อย จึงขอ ความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลละอุ่นเหนือ ประจำปี พ.ศ. ๒๕๕7 
ประเภทใดประเภทหนึ่งหรือหลายประเภท ดำเนินการดังนี้ 
(   ภาษีโรงเรือนและที่ดิน 
ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงาน 
เจ้าหน้าที่ ตั้งแต่วันที่ ๑ มกราคม ๒๕๕7 ถึงวันที่ ๒๘ กุมภาพันธ์ ๒๕๕7 
(  ภาษีบำรุงท้องที่ 
ให้เจ้าของที่ดินผู้ครอบครองที่ดินยื่นแบบแสดงรายการ ตั้งแต่วันที่ ๑ มกราคม ๒๕๕7 และชำระภาษี ถึงวันที่ ๓๐ เมษายน ๒๕๕7 
(  ภาษีป้าย 
ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือ กิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลละอุ่นเหนือ   ให้ยื่นแบบแสดงรายการภาษีป้าย 
ตั้งแต่วันที่ ๑ มกราคม ๒๕๕7 ถึงวันที่ ๓๑ มีนาคม ๒๕๕7 
อนึ่ง ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ กองคลัง องค์การบริหารส่วนตำบลละอุ่นเหนือ  อำเภอละอุ่น  จังหวัดระนอง  ในวันและเวลาราชการตามกำหนดระยะเวลาดังกล่าวข้างต้น 
จึงประชาสัมพันธ์มาเพื่อทราบ 
ข่าวที่ 1/๒๕๕7 
